สวัสดีค่ะ มีวงกลมสีดำขนานกับผิวหนังที่ต้นขาด้านหลังขนาด1ซม สัมผัสเเล้วเป็นเหมือนเม็ดแข็งๆใต้ผิวหนัง ประมาณขนาด1ซม. ขอคำแนะนำด้วยนะคะ
 เม็ดใต้ผิวหนัง อาจมีได้หลายอย่าง อาจแบ่งได้ เป็น1.Sebaceous cyst จะเป็นเม็ดกลม ไม่โตมาก โตช้า ขนาด 1-2 ซม ขอบเรียบ นิ่มๆคล้ายยาง เป็นผลจากการสะสมสารคัดหลั่งของเซลล์ผิวหนัง ข้างในบรรจุของเหลวคล้ายยาสีฟัน แต่สีออกเทาๆ มีกลิ่นเหม็น ถ้าผิวหนังบางจะเป็นเม็ดสีดำๆได้ รักษาต้องทำการผ่าตัด2.Lipoma เป้นก้อนไขมันที่เกิดจากการสะสมไขมันใต้ผิวหนัง ขอบเรียบ โตช้าไม่เจ็บปวด รักษาต้องผ่าตัดเอาออกครับ3.ก้อนจากฝีหนองที่แห้งแล้ว จะพัฒนาเป็นก้อนดำๆ ได้ ถ้าอักเสบต้องทานยาแก้อักเสบฆ่าเชื้อ ถ้าไม่อักเสบทิ้งไว้จะหายไปเอง4.ก้อนจากเส้นเลือดขอด อาจทำให้เห็นเป็นก้อนดำคล้ำได้5.ก้อนจากมะเร็งผิวหนัง สีจะคล้ำดำ หรือแดง น้ำตาล มักเกิดตรงนอกร่มผ้า ที่โดนแสงแดด มากๆ ในร่มผ้าโอกาสเกิดน้อย พบในคนสุงอายุมากกว่าคนอายุน้อยควรไปพบแพทย์ เพื่อวินิจฉัยและรักษาให้ตรงกับโรคดีกว่าครับ ไม่ควรซื้อยาทานเอง เพราะอาจทำให้ดื้อยาได้ง่าย